Diari Oficial de la Generalitat Valenciana


Sumari del DOGV 7661, del 19-11-2015 (2015/9053)

Notificació de la sentència dictada en el procediment de guarda i custòdia número 352/2015.
-------------------------------------------------------------------------------------------

### Dades del document

Número de DOGV
:   7661

Data del DOGV
:   19-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9053


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 352/2015. [2015/9053]  
Judici: família, guarda, custòdia o aliment fill menor no matrimonial no consensuat 000352/2015.  
Part demandant: Vilma Janeth Díaz Cajamarca.  
Part demandada: Segundo Isaias Iza Iza.  
Sobre: divorcis no consensuats.  
En el judici a què es fa referència s'ha dictat sentència, de data 4 de novembre de 2015, que té la part dispositiva que, literalment, és com segueix:  
  
«Dispositiva  
Estime la demanda interposada per Vilma Janeth Díaz Cajamarca, representada per la procuradora dels tribunals Margarita García Vicente, contra Segundo Isaias Iza Iza, declarat en situació processal de rebel·lia, i dispose:  
1. S'aproven les següents mesures definitives:  
1.1. L'exercici de la pàtria potestat sobre el fill menor, A. B. I. D., serà exclusiu per la mare, Vilma Janeth Díaz Cajamarca. L'exercici exclusiu de la pàtria potestat implica l'adopció per la mare de totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya alguna despesa com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui es trobara la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. S'atorga a Vilma Janeth Díaz Cajamarca, el règim de guarda i custòdia del seu fill menor, A. B. I. D.  
1.3. No s'estableix cap règim de visites en favor del progenitor no custodi, Segundo Isaias Iza Iza, sense perjudici de restablir una mínima comunicació per a fer efectives les visites que el menor trie conforme evolucione la relació paternofilial en el temps.  
1.4. Segundo Isaias Iza Iza haurà de satisfer, amb caràcter mensual (dotze mensualitats anuals), en concepte de pensió d'aliments per al seu fill, A. B. I. D., la quantitat de 200 euros, suma pagadora per mesos anticipats, dins dels cinc primers dies de cada mes, actualitzable anualment d'acord amb l'índex de preus al consum establit per l'Institut Nacional d'Estadística o organisme que el substituïsca. Les parts hauran de sufragar, a mitges, les despeses extraordinàries derivades del desenvolupament del menor. Les despeses extraordinàries seran ateses a mitges en els termes de l'esmentada resolució.   
1.5. A més, ambdós progenitors hauran de satisfer la meitat de les despeses extraordinàries del seu fill.  
2. No haver-hi mèrits per a la imposició de les costes processals a les parts.  
Notifiqueu a les parts aquesta resolució i al ministeri fiscal, amb indicació que, en contra, s'hi pot interposar un recurs d'apel·lació que no suspendrà l'eficàcia de les mesures disposades (art. 774.5 LEC), i que haurà d'interposar-se mitjançant un escrit presentat davant d'aquest jutjat en el termini dels 20 dies següents a la notificació, indicant-ne els pronunciaments que s'impugnen, tot això per a davant l'Audiència Provincial d'Alacant (Secció Novena amb seu a Elx), amb els depòsits corresponents previs, sense el requisit dels quals no se li donarà curs.  
  
Una vegada ferma aquesta resolució, remeteu un exhort al Registre Civil d'Elx, per a practicar una nota marginal de l'exercici exclusiu de la pàtria potestat de la mare en la inscripció de naixement del fill menor, A. B. I. D., al tom 504, pàgina 455, secció ?sense dades?.  
Porteu-ne l'original al llibre de les de la seua classe, expediu-ne un testimoniatge i incorporeu-lo a les actuacions.  
Així, aquesta és la meua sentència, que pronuncia, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La sentència anterior ha sigut llegida i publicada per la jutgessa que la subscriu, mentre celebrava audiència pública, amb la meua assistència, en el dia de la seua data, de la qual cosa, jo, el secretari, done fe».  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, el lletrat de l'Administració de Justícia, mitjançant diligència d'ordenació de data 6 de novembre de 2015, ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació a Segundo Isaias Iza Iza.  
  
Elx, 6 de novembre de 2015.- El lletrat de l'Administració de Justícia: Francisco Javier García Navarro.